paragraph_text: Primorsko smilje ili sredozemno smilje<ref>Primorsko smilje, Hrvatska enciklopedija, pristupljeno 2. srpnja 2021. (lat. Helichrysum italicum) cvjetnica je iz roda Helichrysum. Raste na suhom, kamenitom ili pjeskovitom tlu u mediteranskom bazenu. Stabljike su u osnovi drvenaste i mogu doseći visinu od 60 centimetara. Grozdovi žutih cvjetova formiraju se ljeti, zadržavaju boju nakon branja i koriste se u suhim cvjetnim aranžmanima. U Hrvatskoj raste uz jadransku obalu te po otocima.